b'\n_START_ARTICLE_\nErnst Haeckel\n_START_PARAGRAPH_\nErnst Haeckel (Potsdam, 16. velja\xc4\x8de 1834. - Jena, 9. kolovoza 1919.), njema\xc4\x8dki zoolog i filozof-prirodoslovac._NEWLINE_Bio je profesor zoologije na sveu\xc4\x8dili\xc5\xa1tu u Jeni, istaknuti i borbeni Darwinov sljedbenik. Dao je niz izvornih monografija o morskim beskralje\xc5\xbenicima. Postavio je teoriju gastreje, formulirao biogenetski zakon. Zacrtao je prve genealogije \xc5\xbeivotinjskog carstva i postavio teoriju o nastanku \xc5\xbeivota iz ne\xc5\xbeive tvari. Popularizator je evolucijske teorije. Poznat je osniva\xc4\x8d ekologije koju je definirao kao ekonomiju prirode, istra\xc5\xbeivanje totalnih odnosa organizama prema organskoj i neorganskoj okolini i kao u\xc4\x8denje o kompleksnim me\xc4\x91uodnosima koji su uvjet borbe za opstanak._NEWLINE_Ernst Haeckel je nacrtao i u knjizi \xe2\x80\x9eUmjetni\xc4\x8dki oblici prirode\xe2\x80\x9c (njem. Kunstformen der Natur) objavio preko 100 detaljnih ilustracija (u boji) razli\xc4\x8ditih \xc5\xbeivotinja i morskih organizama._NEWLINE_Kad se citira doprinos Ernsta Haeckela botani\xc4\x8dkom imenu, rabi se kraticu Haeckel._NEWLINE_Malo je poznato da je neko vrijeme \xc5\xbeivio u Hrvatskoj. Bilo je to 1871. godine. Iako je za ono doba bio nadnkrivovjernikom, nadheretikom zbog svojih darvinisti\xc4\x8dkih i inih stavova, boravio je u katoli\xc4\x8dkom samostanu na Hvaru, dru\xc5\xbee\xc4\x87i se sa starim opatom koji je bio veseljak.'